# David Lynch

|  |
| --- |
| David Lynch |
|  |
|  |
| Fødd | 20. januar 1946 |
| Fødestad | Missoula |
| Død | 16. januar 2025 (78 år) |
| Dødsstad | Los Angeles |
| Fødenamn | David Keith Lynch |
| Aktive år | 1967–2025 |
| Verka som | filmregissør, skodespelar, manusforfattar, komponist, stemmeskodespelar, kunstmålar, filmklyppar, fjernsynsskodespelar, songtekstforfattar, biletkunstnar, filmskodespelar, filmprodusent, fotograf, regissør, låtskrivar, filmfotograf, musikar, filmmanuskriptforfatter, skribent, produsent, animatør, songar |
| Mor | Sunny Lynch |
| Far | Donald Lynch |
| Ektefelle | Peggy Reavey, Mary Fisk, Mary Sweeney, Emily Stofle |
| Sambuar | Isabella Rossellini |
| Born | Jennifer Lynch, Austin Jack Lynch, Lula Boginia Lynch, Riley Lynch |
| Prisar | offiser av Æreslegionen, Goslarer Kaiserring, Ridder av Æreslegionen, Saturn Award, Gulløven, Gullpalmen, Beste regissør under filmfestivalen i Cannes, César for beste utenlandske film, European Film Award for Best Non-European Film, Æres-Oscar, Eagle Scout, Sitges Grand Honorary Award, César-prisen, Gulløven for livsverk |

**David Keith Lynch** (20. januar 1946–16. januar 2025) var ein amerikansk filmregissør, fjernsynsregissør, biletkunstnar, musikar og stundom skodespelar, fødd i småbyen Missoula i Montana. Han utvikla sin eigen unike filmstil, som på engelsk er blitt kalla «Lynchian», ein stil prega av draumeaktige bilete og nøye planlagd lyddesign. Dei surrealistiske, og i mange tilfelle valdelege, elementa i filmane hans har vorte kalla «forstyrrande, støytande eller mystiske».

## Liv og virke

Han vart fødd i ein middelklassefamile og reiste i barndomen mykje rundt i USA før han studerte måling ved Pennsylvania Academy of Fine Arts i Philadelphia, der han først gjekk over til å skape kortfilmar. Han valde å satse for fullt på filmskaping, og flytta til Los Angeles, der han skapte den første filmen sin, den surrealistiske grøssaren *Eraserhead* (1977). Etter *Eraserhead* vart ein kultfilm på nattkinoane, vart Lynch bede om å regissere *The Elephant Man* (1980), som han slo igjennom med. Han vart tilsett av De Laurentiis Entertainment Group, og lagde to filmar: den episke science-fiction-filmen *Dune* (1984), som både selde dårleg og fekk dårleg kritikk, og så ein neo-noir-krimfilm, *Blue Velvet* (1986), som vart kritikarrost.

Lynch laga så sin eigen fjernsynsserie med Mark Frost, det særs populære mordmysteriet *Twin Peaks* (1990–1991); og kinofilmoppfølgjaren *Twin Peaks: Fire Walk with Me* (1992). Han laga filmen *Wild at Heart* (1990) som var ein *roadmovie* og familefilmen *The Straight Story* (1999) i same perioden. I 1997 laga han den første av tre surrealistiske filmar med draumeaktig logikk og ikkje-lineær forteljarstil, *Lost Highway* (1997), ettefølgd av *Mulholland Drive* (2001) og *Inland Empire* (2006). Samstundes byrja Lynch å bruke Internett aktivt som medium, og produserte fleire nettbaserte filmar, som animasjonsfilmen *Dumbland* (2002) og den surrealistiske situasjonskomedien *Rabbits* (2002). I 2017 vende han tilbake til *Twin Peaks* med ein ny sesong.

I løpet av karrieren sin har Lynch vorte nominert til Oscarprisen tre gongar for beste filmregissør og ein gong for beste manus. Lynch har to gongar vunne den franske César-prisen for beste utanlandske film, samt Palme d'Or på Cannes Film Festival og ein Golden Lion-pris ved Venezia filmfestival. Han har òg blitt offiser i den franske Æreslegionen, den øvste sivile æresprisen i Frankrike,. I 2007 skildra *The Guardian* Lynch som «den viktigaste filmregissøren i denne vår tid». Allmovie kalla han «renessansemannen i moderne amerikanske filmskaping», medan suksessen til filmane har gjort at han har blitt kalla «den første populære surrealisten».

## Diskografi

### Album

* *BlueBob* (med John Neff, 2001)
* *The Air is on Fire: Soundscape* (2007)
* *Polish Night Music* (medMarek Żebrowski, 2008)
* Danger Mouse og Sparklehorse: *Dark Night of the Soul* (2010; Lynch medverkar på to songar.)
* *This Train* (med Chrysta Bell, 2011)
* *Crazy Clown Time* (2011)

### Singlar

* "Ghost of Love" (2007)
* "Good Day Today" / "I Know" (2010)

## Filmografi

### Filmar

| År | Film | Oscar | BAFTA | Golden Globe | Cannes Film Festival |
| --- | --- | --- | --- | --- | --- |
| Nominert | Vann | Nominert | Vann | Nominert | Vann | Nominert | Vann |
| 1977 | *Eraserhead* |  |  |  |  |  |  |  |  |
| 1980 | *The Elephant Man* | 8 |  | 7 | 3 | 4 |  |  |  |
| 1984 | *Dune* | 1 |  |  |  |  |  |  |  |
| 1986 | *Blue Velvet* | 1 |  |  |  | 2 |  |  |  |
| 1990 | *Wild at Heart* | 1 |  | 1 |  | 1 |  | Palme d'Or | Palme d'Or |
| 1992 | *Twin Peaks: Fire Walk with Me* | 1 |  | 1 |  | 1 |  | Palme d'Or |  |
| 1997 | *Lost Highway* |  |  |  |  |  |  |  |  |
| 1999 | *The Straight Story* | 1 |  |  |  | 2 |  | Palme d'Or |  |
| 2001 | *Mulholland Drive* | 1 |  | 2 | 1 | 4 |  | Palme d'Or | Beste regissør |
| 2006 | *Inland Empire* |  |  |  |  |  |  |  |  |

### Kortfilmar

| År | Film |
| --- | --- |
| 1966 | *Six Men Getting Sick* |
| 1967 | *Absurd Encounter with Fear* |
| 1967 | *Fictitious Anacin Commercial* |
| 1968 | *The Alphabet* |
| 1970 | *The Grandmother* |
| 1974 | *The Amputee* |
| 1988 | *The Cowboy and the Frenchman* |
| 1990 | *Industrial Symphony No. 1* |
| 1995 | *Premonition Following An Evil Deed* |
| 2002 | *Darkened Room* |
| 2002 | *Dumbland* |
| 2006 | *Ballerina* |
| 2007 | *Absurda* |
| 2007 | *Boat* |
| 2007 | *Bug Crawls* |
| 2007 | *Industrial Soundscape* |
| 2007 | *Lamp* |
| 2007 | *Out Yonder Neighbor Boy* |
| 2007 | *Intervalometer Experiments* |
| 2008 | *Scissors* |
| 2010 | *Lady Blue Shanghai* |
| 2011 | *The 3 Rs* |

### Fjernsynsseriar

| År | Serie | Episodar |
| --- | --- | --- |
| 1990–1991, 2017 | *Twin Peaks* | 48 |
| 1992 | *On the Air* | 7 |
| 1993 | *Hotel Room* | 3 |
| 2012 | *Louie* | 2 |

### Nettbaserte seriar

| År | Serie | Episodar |
| --- | --- | --- |
| 2002 | *Rabbits* | 8 |
| 2002 | *Dumbland* | 8 |
|  | *Out Yonder* |
| 2009 | *Interview Project Arkivert 2010-11-19 ved Wayback Machine.* |

### Musikkvideoar

| År | Song | Musikar |
| --- | --- | --- |
| 1990 | «Wicked Game» (filmversjon) | Chris Isaak |
| 1999 | «Thank You Judge» | David Lynch |
| 1995 | «Longing» | X Japan |
| 2009 | «Shot in the Back of the Head» | Moby |
| 2010 | «I Touch A Red Button Man» | Interpol |
| 2011 | «Crazy Clown Time» | David Lynch |

## Kjelder

* *Denne artikkelen bygger på «David Lynch» frå Wikipedia på engelsk, den 12. november 2012.*
	+ *Wikipedia på engelsk oppgav desse kjeldene:*

## Bakgrunnsstoff

 Commons har multimedium som gjeld: **David Lynch**

 Engelsk Wikiquote har ei sitatsamling som gjeld: **David Lynch**